**Annonce – udbud af tjenesteydelse**

**Drift af betalingsanlægget ved Storebæltsforbindelsen**

I henhold til lov om indhentning af tilbud på visse offentlige og offentligt støttede kontrakter

(tilbudsloven) §§ 15a-15d (afsnit II) annonceres følgende:

Udbud af driften af betalingsanlægget ved Storebæltsforbindelsen.

Udbud af driften af betalingsanlægget på Storebæltsforbindelsen er hovedsageligt en kundeserviceopgave. De primære ydelser er bemanding og drift af betalingsanlæg, overvågning af tekniske anlæg, optælling af penge og kommunikation med politi, redningsmyndigheder og øvrige eksterne parter. Herudover er der mulighed for ekstra opgaver i forbindelse med Backoffice opgaver.

Alle interesserede parter indbydes hermed til at ansøge om at blive prækvalificeret til at byde på denne opgave.

**Anmodningen om prækvalifikation skal indeholde:**

1. Ansøgers firmanavn, cvr-nummer, kontaktperson og e-mail.
2. Regnskaber fra de sidste 3 år (eller virksomheds levetid, hvis under 3 år)
3. Oplysning om omsætning for ansøger det seneste regnskabsår.
4. Beskrivelse af lignende opgaver, som ansøgeren har gennemført de sidste 3 år, med tilhørende angivelse af omsætning for de enkelte opgaver,
5. Redegørelse for firmaets politikker og systemer for kvalitetsstyring, miljøledelse samt sikkerhed, sundhed og arbejdsmiljø.
6. Redegørelse for personale- og servicepolitik
7. Erklæring om det gennemsnitlige årlige antal beskæftigede hos firmaet de seneste 3 år, herunder antal ledere.

A/S Storebælt inviterer alle interesserede til et præsentationsmøde hos A/S Storebælt. Formålet med mødet er, at interesserede parter kan få adgang til at se hvad opgaven nærmere indebærer og til at se de fysiske forhold omkring betalingsanlægget. Mødet vil blive afholdt **torsdag den 26. marts 2015 kl. 9.00 – 11.00**. Alle interesserede skal tilmelde sig via e-mail til udbud@sbf.dk med angivelse af navne på deltagere. Der kan højst deltage 2 personer fra hver potentiel ansøger.

Anmodning om prækvalifikation sendes pr. e-mail til A/S Storebælt på udbud@sbf.dk og i emnefeltet anføres: ”Anmodning om prækvalifikation – drift af betalingsanlæg”. Anmodningen skal være A/S Storebælt i hænde **senest onsdag den 8. april 2015 kl. 15.00**.

Til orientering kan det oplyses, at udbudsmaterialet *forventes* udsendt 13. april 2015 til maks. 5 udvalgte konditionsmæssige ansøgere. Det kan yderligere oplyses, at processen *forventes* at foregå med forhandlingsrunder med alle prækvalificerede tilbudsgivere. Første tilbud *forventes* afleveret før sommerferien, og forhandlingsprocessen *forventes* startet efter sommerferien (slut august). Kontrakten vil blive indgået, så den vindende tilbudsgivers mobiliseringsperiode (3 mdr.) kan startes den 1. november 2015, med egentlig kontraktstart den 1. februar 2016.

Alle potentielle ansøgere bedes bemærke, at en mindre del af de udbudte arbejdsopgaver omfatter modtagelse og behandling af alarmsignaler fra indbrudsalameringsanlæg, omfattet af lov om vagtvirksomhed (lovbekendtgørelse nr. 227 af 3. marts 2010), jf. § 1, stk. 1, nr. 4. (herefter benævnt Lov om Vagtvirksomhed). Det vil derfor være et krav, at den vindende tilbudsgiver er i besiddelse af autorisation til at udøve vagtvirksomhed i henhold til § 2, stk. 1 i Lov om Vagtvirksomhed, samt at tilbudsgivers organisatorisk relevante personale er godkendt til ansættelse i vagtvirksomhed i henhold til § 7, stk. 1 i Lov om Vagtvirksomhed samt § 9 i bekendtgørelse om vagtvirksomhed (bekendtgørelse nr. 1564 af 20. december 2007).

Endvidere bemærkes det, at den vindende tilbudsgiver vil blive afkrævet serviceattest fra Erhvervs- og Selskabsstyrelsen eller tilsvarende dokumentation, samt rene straffeattester på alle de medarbejdere, som virksomheden agter at allokere til opgaven.

Spørgsmål kan rettes til udbud@sbf.dk.